

**IZVJEŠTAJ O RADU TURISTIČKE ORGANIZACIJE NIKŠIĆ ZA 2023. GODINU SA FINANSIJSKIM IZVJEŠTAJEM**

Nikšić, februar 2024. godine

SADRŽAJ

[1 UVOD 1](#_Toc160571476)

[2 OPŠTE INFORMACIJE O TURISTIČKOJ ORGANIZACIJI NIKŠIĆ 2](#_Toc160571477)

[2.1 Osnivanje 2](#_Toc160571478)

[2.2 Djelatnost 2](#_Toc160571479)

[2.3 Organi organizacije 3](#_Toc160571480)

[2.4 Prihodi 3](#_Toc160571481)

[3 PROGRAMSKE AKTIVNOSTI 4](#_Toc160571482)

[3.1 „Novogodišnji i Božićni bazar“ , januar 4](#_Toc160571483)

[3.2 „Svi na Vučje“ januar, februar 4](#_Toc160571484)

[3.3 „Karavan Mimoze u Nikšiću“ februar 4](#_Toc160571485)

[3.4 “Nikšić, gdje ljubav počinje“, februar 5](#_Toc160571486)

[3.5 “Svjetski dan turističkih vodiča“, februar 5](#_Toc160571487)

[3.6 “Osmomartovski Bazar“, mart 5](#_Toc160571488)

[3.7 Ostroški polumaraton“, april 5](#_Toc160571489)

[3.8 Vaskršnji bazar “od Uskrsa do Vakrsa“, april 6](#_Toc160571490)

[3.9 Dani Svetog Vasilija Ostroškog, maj 6](#_Toc160571491)

[3.10 Balkansko prvenstvo u planinskom trčanju, maj 6](#_Toc160571492)

[3.11 Ruralni parlament, maj 6](#_Toc160571493)

[3.12 Drumska liga Crne Gore u biciklizmu, maj 7](#_Toc160571494)

[3.13 “Balkan Junior” maj 7](#_Toc160571495)

[3.14 “Dani kalopera” maj 7](#_Toc160571496)

[3.15 Beach Volley, Krupac, jun 7](#_Toc160571497)

[3.16 Naša rijeka Zeta“, jun 8](#_Toc160571498)

[3.17 Džip reli “Montengro trophy“, jun 8](#_Toc160571499)

[3.18 “Ljetnja škola srpskog jezika“, jul 8](#_Toc160571500)

[3.19 Dani porodice Romanov u Nikšiću“ jul 9](#_Toc160571501)

[3.20 Party Bus, jul 9](#_Toc160571502)

[3.21 Lake fest, avgust 10](#_Toc160571503)

[3.22 Bedem Fest, avgust 10](#_Toc160571504)

[3.23 “Memorijalni turnir Žarko Varajić” basket 3x3 , avgust 10](#_Toc160571505)

[3.24 Festival „Korzo“ septembar 11](#_Toc160571506)

[3.25 Septembarski dani kulture, septembar 11](#_Toc160571507)

[3.26 Nikšić Guitar festival, oktobar 11](#_Toc160571508)

[3.27 „Cross Border Coworking Conference“ oktobar 11](#_Toc160571509)

[3.28 Festival kratkometražnog filma “Balkan Beyond Borders” oktobar 12](#_Toc160571510)

[3.29 Fort blues rock fest, novembar 12](#_Toc160571511)

[3.30 Festival Glumca, novembar 12](#_Toc160571512)

[3.31 “Novogodišnja čarolija u izlogu” decembar 13](#_Toc160571513)

[3.32 Novogodišnji sajam lokalnih proizvoda, decembar 13](#_Toc160571514)

[4 INFORMATIVNO PROMOTIVNA DJELATNOST 14](#_Toc160571515)

[4.1 Društvene mreže 14](#_Toc160571516)

[4.2 Video materijal 14](#_Toc160571517)

[4.3 IZRADA PROMOTIVNOG MATERIJALA 15](#_Toc160571518)

[4.4 Sajmovi, promocije i prezentacije 15](#_Toc160571519)

[4.5 Turistička signalizacija 16](#_Toc160571520)

[5 PODRŠKA RAZVOJU RURALNOG TURIZMA 17](#_Toc160571521)

[6 PRAĆENJE TURISTIČKOG PROMETA, SARADNJA I RAD NA PROJEKTIMA 19](#_Toc160571522)

[6.1 Monitoring broja gostiju 19](#_Toc160571523)

[6.2 Saradnja 21](#_Toc160571524)

[6.3 Rad na projektima 22](#_Toc160571525)

[7 FINANSIJSKI IZVJEŠTAJ TURISTIČKE ORGANIZACIJE NIKŠIĆ ZA 2023. GODINU 23](#_Toc160571526)

[7.1 Prihodi 23](#_Toc160571527)

[7.2 Prihodi od budžeta Opštine 24](#_Toc160571528)

[7.3 Članski doprinos i boravišna taksa 24](#_Toc160571529)

[7.4 Projekti 25](#_Toc160571530)

[7.5 Donacije i ostali prihodi 25](#_Toc160571531)

[7.6 Rashodi 26](#_Toc160571532)

[7.7 Poslovni rezultat 28](#_Toc160571533)

# UVOD

Turistička organizacija Nikšić se u 2023. godini bavila promocijom i unaprjeđenjem opštih uslova boravka turista kroz formiranje kompletne turističke ponude, podizanjem kvaliteta turističkih i drugih komplementarnih usluga i razvijanjem svijesti o važnosti turizma. Zbog epidemije korona virusa koja je nastupila u martu 2020. godine, planovi su se relativno izmijenili, te se Program rada koji je usvojila Skupština opštine Nikšić realizovao u mjeri u kojoj je to bilo moguće.

U cilju kvalitetnije i djelotvornije promocije turističke ponude opštine Nikšić, a i same organizacije, potencirala se saradnja sa ostalim subjektima koji direktno ili indirektno učestvuju u turizmu, kao i sa predstavnicima kreativne industrije (fotografima, dron pilotima, grafičkim dizajnerima) uz čiju pomoć smo se trudili da poboljšamo imidž organizacije. Turistička organizacija je kvalitetnom strategijom postala prepoznatljiva u gradu pod Trebjesom u čiju korist svjedoči i veliko interesovanje za propagandni materijal, kao i za turističke lokalitete koje smo promovisali raznim kanalima digitalnog marketinga.

# OPŠTE INFORMACIJE O TURISTIČKOJ ORGANIZACIJI NIKŠIĆ

U ovom dijelu daće se opšte informacije o Turističkoj organizaciji Nikšić koje se tiču njenog osnivanja, djelatnosti, organa organizacije, prihoda koje organizacija ostvaruje i zaposlenim.

## Osnivanje

Turistička organizacija Nikšić je osnovana na оsnovu člana 7 Zakona o turističkim organizacijama i člana 13 stav 1 tačka 1 i Odluke o osnivanju Turističke organizacije Nikšić 2005. godine. Ima status pravnog lica, sa pravima i obavezama utvrđenim Zakonom, Odlukom i Statutom.

## Djelatnost

Zadaci (djelatnosti) lokalne turističke organizacije su:

* unapređenje i promocija izvornih vrijednosti Opštine u cilju razvoja turizma;
* stvaranje uslova za aktiviranje turističkih resursa;
* saradnja sa pravnim i fizičkim licima, udruženjima i nevladinim organizacijama koje za predmet poslovanja imaju turističko-ugostiteljsku ili komplementarnu djelatnost u cilju sprovođenja politike za razvoj turizma na teritoriji Opštine;
* izrada turističko-propagandnog i drugog informativnog materijala;
* podsticanje, koordinisanje i organizovanje kulturnih, umjetničkih, zabavnih, privrednih, sportskih i drugih manifestacija koje doprinose obogaćivanju turističke ponude;
* realizovanje programa aktivnosti boravka studijskih grupa i novinara na teritoriji Opštine koji su u funkciji razvoja turizma i marketinga;
* podsticanje i organizovanje akcija usmjerenih na zaštitu i očuvanje životne sredine i kulturnog nasljeđa;
* pružanje servisnih usluga i informacija gostima;
* prikupljanje i obrada podataka (nedjeljna i mjesečna) o turističkom prometu i njihovoj strukturi na području Opštine, kao i izrada mjesečnog izvještaja o turističkom prometu za potrebe nadležnog organa za poslove statistike i Nacionalne turističke organizacije;
* registrovanje i praćenje turističkog prometa na teritoriji Opštine;
* saradnja sa organima i tijelima Opštine u cilju donošenja i sprovođenja lokalnih mjera za poboljšanje uslova boravka turista na teritoriji Opštine;
* saradnja sa lokalnim udruženjima i NVO;
* izrada i izdavanje turističko-propagandnog materijala u cilju promocije Opštine;
* sprovođenje anketa i sličnih istraživanja u cilju poboljšanja ponude;
* saradnja sa Ministarstvom turizma i Nacionalnom turističkom organizacijom, kao i saradnja sa sličnim organizacijama van Crne Gore;
* obavljanje drugih poslova u cilju promocije turističkog proizvoda na teritoriji Opštine.

## Organi organizacije

Organi organizacije su:

1. Skupština - predsjednik i 12 članova;
2. Izvršni odbor - predsjednik i 4 člana, koje bira skupština Organizacije;
3. Nadzorni odbor - predsjednik i 2 člana;
4. Predsjednik.

Mandat organa organizacije traje 4 godine.

## Prihodi

Organizacija ostvaruje prihode iz sljedećih izvora:

* Sredstava budžeta Opštine;
* Članskog doprinosa, u skladu sa posebnim zakonom;
* Boravišne takse, u skladu sa posebnim zakonom;
* Projekata i sponzorstava;
* Kredita i iz drugih izvora u skladu sa Zakonom.

# PROGRAMSKE AKTIVNOSTI

Turistička organizacija Nikšić sarađuje sa svim subjektima sa područja opštine u cilju bolje turističke valorizacije, promocije i razvoja kvalitetnije turističke ponude. U toku cijele godine naša organizacija pruža informacije svim zainteresovanim licima, bilo da se radi o smještaju, cijenama, ishrani, saobraćaju, kulturnim dešavanjima, sportskim manifestacijama ili drugim bitnim dešavanjima u našem gradu. Uloga manifestacija u kreiranju turističke ponude destinacije je izuzetno značajna. Manifestacije predstavljaju dio turističke ponude kojom se privlači veliki broj posjetilaca. One mogu biti i razlog da turisti posjete određenu destinaciju.

Manifestacijama se promoviše tradicija i autentičnost određenih destinacija i njihovog stanovništva, obilježavaju se istorijski događaji ili jednostavno kreiraju novi događaji i aktivnosti u svrhu zabave i uživanja u muzici i drugim aktivnostima. Organizacijom manifestacija pruža se mogućnost, barem privremenog zapošljavanja lokalnog stanovništva i povećava se ukupni prihod od turizma. Zbog svega navedenog, Turistička organizacija Nikšić je u 2023.godini opredijelila 18.000 eura kako bi se kreirale nove i podržale neke od postojećih manifestacija kojima bi se na najbolji način promovisao Nikšić.

## „Novogodišnji i Božićni bazar“ , januar

Opština Nikšić je uz podršku Turističke organizacije Nikšić na Trgu slobode organizovala „Novogodišnji i Božićni bazar“ od 20.12.2023. do 20.01.2024. godine. Deset kućica postavljeno je na trgu, a dodijeljene su na osnovu javnog poziva, koji je raspisala Opština Nikšić. Turistička organizacija Nikšić je dala svoj doprinos realizaciji ovog događaja organizacijom svakodnevnog programa u toku trajanja bazara. Naši sugrađani kao i svi posjetioci iz drugih gradova imali su priliku da uživaju u programu za djecu, ali i nastupima lokalnih bendova.

## „Svi na Vučje“ januar, februar

U toku januara i februara 2023. godine Turistička organizacija Nikšić je uz podršku Privredne komore Crne Gore, svakog vikenda organizovala besplatan autobuski prevoz do Ski centra Vučje. Akcija je imala za cilj promociju ovog skijališta i afirmaciju aktivnosti na snijegu. S obzirom na veliko interesovanje, pomenuta akcija će biti organizovana i u januaru i februaru 2024.godine a polazak će osim ispred hotela Onogošt biti organizovan i ispred upravne zgrade Željezničke stanice Nikšić.

## „Karavan Mimoze u Nikšiću“ februar

Nakon gotovo 20 godina Turistička organizacija Nikšić je u saradnji sa Turističkom organizacijom Herceg Novi 10. marta 2023. organizovala ponovno obilježavanje „ Praznika mimoze“ u našem gradu. Naši sugrađani imali su priliku da posle dvije decenije uživaju u nastupu Gradskog orkestra iz Herceg Novog i nastupu mažuretki.

## “Nikšić, gdje ljubav počinje“, februar

U susret 14. februaru Turistička organizacija Nikšić je u saradnji sa hotelom Yugoslavia organizovala aktivnost “Nikšić, gdje ljubav počinje”. Nagradna igra u kojoj su mogli da učestvuju svi naši sugrađani podrazumjevala je dostavljanje fotografija parova sa najatraktivnijih lokaliteta iz Nikšića, najkreativniji parovi nagrađeni su besplatnim ulaznicama za bioskop “Cinema 213”.

## “Svjetski dan turističkih vodiča“, februar

Povodom 21. februara „Svjetskog dana turističkih vodiča“ Turistička organizacija Nikšić je u IPC „Tehnopolis“ organizovala promociju prve epizode putopisnog serijala „Nikšić – putovanja bez granica“ autora Dragiše Jestrotića koja se emituje na Balkan trip televiziji. Nakon projekcije, prisutnima se obratio prof. Rade Ratković, a događaju su prisustvovali i učenici JU Srednje Ekonomsko-ugostiteljske škole, smjer turizam, koji su imali priliku da čuju korisne savjete o savremenom vođenju tura i turističkom poslovanju.

## “Osmomartovski Bazar“, mart

Turistička organizacija Nikšić u saradnji sa Opštinom Nikšić, povodom 8. marta, organizovala je na Trgu slobode „ Osmomartovski bazar“ u cilju podsticanja ženskog preduzetništva u našem gradu. Preduzetnicama iz Nikšića, bilo je ustupljeno na korišćenje 12 kućica kako bi prodavale svoje proizvode od 6. do 13. marta. Ovo je bio simboličan način podrške, kojim smo nježnijem polu zahvalili na ogromnom doprinosu kojim oplemenjuju našu zajednicu.

## „Ostroški polumaraton“, april

„Ostroški polumaraton“ je manifestacija koja se održava duži niz godina u našem gradu. Uzimajući u obzir mogućnosti koje naša opština ima kada je razvoj sportskog turizma u pitanju, Turistička organizacija Nikšić je od 2022. godine partner u organizaciji ovog događaja. Preko 300 takmičara iz svih država regiona došlo je u Nikšić kako bi učestvovali u “Trci za dušu“ kako je popularno nazvana ova sve značajnija sportska manifestacija. Uključivanjem TO Nikšić u organizaciju ovog događaja, sama smotra postala je vidljivija, jer smo dali značajan doprinos u promociji i popularizaciji polumaratona, a o tome svjedoči i interesovanje za Ostroški polumaraton koji će biti održan 14.04.2024. godine a za koji je već sada prijavljeno nešto više od 200 učesnika.

## Vaskršnji bazar “od Uskrsa do Vakrsa“, april

Od 06. do 19. aprila na Trgu slobode TO Nikšić organizovala je vaskršnji bazar „od Uskrsa do Vaskrsa“. Na osnovu javnog poziva dodijeljeno je 12 kućica za naše sugrađane koji se bave proizvodnjom suvenira, umjetnina i rukotvorina.Cilj bazara je pružanje podrške lokalnim preduzetnicima kao i značajnija valorizacija samog Trga slobode. Uz veliki broj građana i bogat kulturno-umjetnički program, bazar je svečano otvorio predsjednik Opštine Nikšić g. Marko Kovačević.

Takođe, povodom otvaranja Bazara, upriičena je i humanitarna izložba vaskršnjih jaja u foajeu Nikšićkog pozorišta kao i likovna kolonija Ateljea „ Put“.

## Dani Svetog Vasilija Ostroškog, maj

Vjerski turizam jedan je od najstarijih oblika turističkih putovanja, a danas predstavlja vrlo značajan i populizovan sektor globalnog turizma. Zbog ekonomskog potencijala, prirodno je što se sve veća pažnja poklanja raznim pitanjima upravljanja i promocije ovog oblika turizma. Uzimajući u obzir sve potencijale koje opština Nikšić ima kada je ovaj oblik turizma u pitanju, TO Nikšić je drugu godinu zaredom uzela učešće u organizaciji ove manifestacije, koja se završava 12. maja tradicionalnom litijom. Čini se da nijedan događaj u Crnoj Gori ne može da okupi toliki broj ljudi na jednom mjestu kao što je litija, potrudili smo se da sve naše goste iz gotovo čitavog regiona dočekamo na pravi način i da im prezentujemo naše kulturno – istorijsko nasleđe.

## Balkansko prvenstvo u planinskom trčanju, maj

Nikšić je 14.maja 2023. godine po prvi put bio domaćin Balkanskog prvenstva u planinskom trčanju. Preko 150 takmičara iz Bugarske, Rumunije, Slovenije, Srbije, Sjeverne Makedonije, Turske i Crne Gore, boravilo je i takmičilo se na Vučju. Takmičenje su svečano otvorili predsjednik Balkanske atletske federacije Slobodan Branković, predsjednik opštine Nikšić Marko Kovačević i ministar sporta Vasilije Lalošević. Organizator takmičenja bio je Atletski savez Crne Gore, a pokrovitelji Opština Nikšić, Turistička organizacija Nikšić uz podršku Ministarstva sporta i mladih Crne Gore.

## Ruralni parlament, maj

Prvi ruralni parlament u Crnoj Gori okupio je oko trista učesnika, sa ciljem da unaprijedi komunikaciju ruralne zajednice i institucija i da promoviše ekonomski značaj domaće poljoprivrede. Organizator dvodnevnog događaja je Mreža za ruralni razvoj Crne Gore.

Uzimajući u obzir činjenicu da razvoj ruralnih područja predstavlja okosnicu razvoja turizma i da nam je zajednički cilj da ruralni turizam postane pokretač ekonomskog rasta i razvoja, kao i to da su mogućnosti naše opštine za razvoj ovog oblika turizma izuzetno velike, Opština Nikšić i Turistička organizacija Nikšić pružile su maksimalnu podršku organizaciji ovog događaja u našem gradu.

##  Drumska liga Crne Gore u biciklizmu, maj

Na aerodromu Kapino Polje 20. maja 2023. godine održano je prvo kolo drumske lige Crne Gore u biciklizmu. Organizatori ovog događaja na kojem je učestvovalo gotovo 100 biciklista bili su Turistička organizacija Nikšić, BK Perun i Biciklistički savez Crne Gore. Osim zvaničnog dijela i trke u kojoj su učestvovali profesionalci, organizovana je i trka za rekreativce “Vožnja zadovoljstva” u dužini od 3 km sa željom da afirmišemo biciklizam i zdrave stilove života.

##  “Balkan Junior” maj

Srednja stručna škola iz Nikšića je bila domaćin 9. Međunarodnog “Balkan Junior” takmičenja iz oblasti mehatronike i elektronike. Trodnevna manifestacija koju su podržali Vlada Crne Gore, Opština Nikšić, Turistička organizacija Nikšić i IPC “Tehnopolis” okupila je učenike i njihove mentore iz naše i šest zemalja regiona. Trećeg dana ove manifestacije Turistička organizacija Nikšić organizovala je izlet za sve goste, koji su se upoznali sa znamenitostima našeg grada.

## “Dani kalopera” maj

“Dani kalopera“ je manifestacija koja se godinama unazad tradicionalno održavala na Vučju. Nakon nekoliko godina pauze TO Nikšić i Turistički kompleks “Vučje” su 22. maja 2022. godine ponovo organizovali ovu manifestaciju, sa željom da je ponovo ožive. Ta praksa je nastavljena i u 2023.godini.

Učesnici su 27. maja kada je održana manifestacija dan na Vučju proveli onako kako i dolikuje crnogorskoj prirodi – nasmijano, vedro i edukativno. Cilj same manifestacije, koja nosi ime po cvijetu karakterističnom za ove predjele, je okupljanje što većeg broja posjetilaca, upoznavanje sa prirodom i promocija zdravih stilova života.

Za sve učesnike je obezbijeđen ručak i osvježenje, a komisija je nagradila one koji su naparavili najljepše bukete. Učesnike je zabavljao bend “Milky Way”

##  Beach Volley, Krupac, jun

Na Krupcu je 17. i 18.06.2023. godine održan drugi turnir u odbojci na pijesku. Pored Turističke organizacije Nikšić, u organizaciji su učestvovali : Odbojkaški savez Crne Gore, Opština Nikšić i Odbojkaški klubovi iz našeg grada : Sutjeska, Volej star i Nikšić. Turnir je izazvao veliko interesovanje ljubitelja ovog sporta iz čitavog regiona. Učestvovalo je 22 ekipe, iz Crne Gore, Srbije, BiH, Makedonije, Ukrajine, Rusije i Turske

Ova manifestacija je po prvi put održana 2022.godine, i kako je još tada najavljeno zbog velikog interesovanja ekipa za 2023. godinu turnir je organizovan u dva dana. Obzirom da interesovanje iz godine u godinu raste, postoje naznake da će ovo postati tradicionalna manifestacija koja će svake godine u naš grad dovoditi na desetine ljubitelja ovog sporta.

## Naša rijeka Zeta“, jun

TO Nikšić, Opština Danilovgrad i NVO “Visit Danilovgrad” su 18. i 19. juna 2023. na Tunjevu organizovali manifestaciju “Naša rijeka Zeta”.

Cilj manifestacije je prije svega promocija prirodnih ljepota ovog kraja, ali i želja da javnosti skrenemo pažnju o ogromnom turističkom potencijalu koji ima rijeka Zeta. TO Nikšić, prepoznala je značaj jedne ovakve manifestacije, kao i značaj rijeke Zete za opštine Danilovgrad i Nikšić. Tunjevo je godinama unazad poznato izletište za mnoge naše sugrađane, želja nam je da ovaj izuzetan lokalitet predstavimo i promovišemo širim masama, odnosno kao jedan lokalitet koji ima veliki turistički potencijal.

Manifestacija je uz bogat kulturno – umjetnički program upotpunjena i trkom kajaka, skokovima u vodu sa mosta i degustacijom riblje čorbe.

##  Džip reli “Montengro trophy“, jun

Montenegro Trophy Džip reli- manifestacija koja se tradicionalno održava u julu već punih 23 godine, a koja je i ove godine organizovana uz podršku Turističke organizacije Nikšić. Potrudili smo se da na pravi način pomognemo ovaj izuzetno značajan događaj, te obezbijedili finansijsku, promotivnu i medijsku podršku.

Tradicionalno, ispred zgrade Skupštine Opštine Nikšić okupila se ovogodišnja ekipa terenaca, njih preko 30, a pored učesnika iz Crne Gore i regiona, tu su bili i Rusi koji već nekoliko godina žive na crnogorskom primorju.

Prvog dana ljetnjeg džip relija, ruta je išla kroz Nikšić, Živu, Rudinice, Boričje, Trsu do Plužina. Drugog dana: Plužine, Vrbnica, Suvodo, Košara, Bioč. Podrška i sponzor manifestacije ove godine bila je i opština Plužine.

##  “Ljetnja škola srpskog jezika“, jul

Opština Nikšić, Turistička organizacija Nikšić, Matica srpska – Društvo članova u Crnoj Gori, Opština Budva i Turistička organizacija Budva uz podršku Uprave za saradnju s dijasporom i Srbima u regionu Ministarstva spoljnih poslova Republike Srbije, organizovali su “Ljetnju školu srpskog jezika” u Nikšiću od 09. do 26. jula, nakon čega je nastavljena u Budvi do 31.jula. Školu je pohađalo 42 kandidata iz Holandije, Francuske, Njemačke, Italije, Grčke, Rusije, Poljske, Ukrajine, SAD, Kolumbije, Velike Britanije i Australije.

Nastava je organizovana u tri nivoa - početni, srednji i napredni i podrazumeva učenje gramatičkog i leksičkog sistema srpskog jezika, ijekavskog i ekavskog izgovora, govornih vještina i pisanja. Događaj podrazumijeva predavanja univerzitetskih profesora iz oblasti srpske književnosti, filma, istorije Srba i srpskog jezika, istorije Crne Gore, umjetnosti, nauke i religije.

Polaznici škole bili su smješteni u hotelu Onogošt, a Turistička organizacija Nikšić se potrudila da se osim sa jezikom upoznaju i sa našom kulturom, tradicijom i gastronomskom ponudom. Organizovane su vannastavne aktivnosti, pa su polaznici škole imali priliku da pogledaju naše filmove, uče naše tradicionalne igre, naš folklor, a TO Nikšić im je obezbijedila i izlete, kroz koje su mogli detaljnije da upoznaju naš grad, ali i crnogorsko primorje, kao i sjever Crne Gore. Obišli su Manastir Ostrog, manastir Svetog Luke u Župi, Lukavicu i Kapetanovo jezero, Žabljak, Cetinje i Skadarsko jezero.

##  “Dani porodice Romanov u Nikšiću“ jul

U organizaciji TO Nikšić, NVO Pandurica, i Opštine Nikšić po drugi put organizovana je manifestacija“ Dani porodice Romanov u Nikšiću“

Manifestacija je otvorena 14. jula i trajala je do 17. jula uz izuzetno bogat i raznovrstan program koji je organizovan na više različitih lokacija u našem gradu. Program je otvoren predstavljanjem knjige "Rus", autora protojereja stavrofora Darka R. Đoga, u porti nikšićkog Sabornog hrama, 14. Jula, da bi dan kasnije na Carevom mostu bio održan koncert na kojem su nastupili bendovi “Džanum,” Rudolf” i “357”.

Na Trgu slobode je 16. Jula održan i veliki kocert grupe “Beogradski sindikat” dok je 17. jula manifestacija zatvorena  predstavljanjem knjige "Inteligencija, filosofija i kultura (ruski primjeri)", čiji su priređivači Neda Andrić i Jovan Radojević.

##  Party Bus, jul

Tradicionalna manifestacija Party bus, čiji su pokrovitelji Nikšićka pivara, TO Bar, Opština Danilovgrad i TO Nikšić i ove godine krenula je iz Nikšića.

Projekat je osmišljen originalno kao jedinstvena koncepcija, naime putujući autobus u kojem su smješteni organizatori, mediji i izvođači kreću iz Nikšića i prolaze kroz Crnu Goru do krajnjih destinacija Danilovgrada i Bara, gdje nastupaju na otvorenom. Realizacijom manifestacije, promovisali smo Plužiine, Pljevlja, Podgoricu, Nikšić, Kolašin, ali i turističke destinacije koje gravitiraju u okolini ovih gradova kao što su Pivsko jezero, Pivski manastir, Spomen dom Crkvičko polje i etno sela na prostoru Pive, Krupačko jezero, Manastir Ostrog, Duklju, Kučka korita, Virpazar i Skadarsko jezero, podrum vina Tvrđavu Besac, Stari grad Bar, Biogradsko jezero, Kolašinska skijališta, rijeku Ćehotinu, i mnoge druge rijeke, plaže, kao privatne crnogorske vinarije". Cilj je, da se promovišu ljepote Crne Gore i kroz muzički i ekološki program pokažu ove destinacije na poseban način.

Party bus je ove godine bio prilika i za profesionalni video zapis čiji sadržaj je isključivo promotivno turistički. Film koji se radi u postprodukciji je jedinstven after movie koji je na autentičan način zabilježio, pored muzičkog dijela projekta i prirodne ljepote Crne Gore. Pauze za osvježenje su pažljivo osmišljene kako bi svi kadrovi filma bili jedinstveni. Kao i prethodnih godina u sklopu parti busa je realizovan i čitav set ekoloških programa, od čišćenja izletišta do simboličnih sađenja sadnica.

U okviru ove manifstacije u Nikšiću su 20. jula 2023. godine na platou ispred Gradske kuće nastupili bendovi “Bjesovi” i “ Pero Deformero”

## Lake fest, avgust

Najveći rok festival u Crnoj Gori, po 12 put je održan na Krupačkom jezeru, od 4. do 6. avgusta.

Veliki broj posjetilaca iz gotovo čitavog regiona imalo je priliku da uživa u muzici nekih od najeminentnijih izvođača sa ovih prostora, dok je „hedaliner“ festivala bila legenderna jugoslovenska grupa „Bijelo Dugme“ na čelu sa nezaboravnim Goranom Bregovićem. TO Nikšić je pružila podršku organizaciji festivala, kako finansijsku tako i promotivnu. A svim stranim državljanima koji su posjetili ovaj događaj bilo je omogućeno da prijave boravak u prostorijama TO Nikšić, kao i na info punktu koji se nalazio na samom festivalu.

## Bedem Fest, avgust

U podnožju nikšićke tvrđave Bedem 25. i 26. avgusta 2023. godine održano je 14. izdanje Bedem festa. Regionalno poznati izvođači privukli su veliki broj posjetilaca, a TO Nikšić je i ove godine bila jedan od partnera festivala. Prvi festivalski dan obilježila je i posjeta ministra Ekonomskog razvoja i turizma gospodina Đurovića i ministarke kulture Maše Vlaović koje su ugostili predstavnici Opštine Nikšić i TO Nikšić, bila je to prilika da razmjenimo mišljenja o problemima i izazovima sa kojima se suočavaju kada je u pitanju nikšićka tvrđava, ali i da razgovaramo o mogućnostima turističke valorizacije iste.

## “Memorijalni turnir Žarko Varajić” basket 3x3 , avgust

Žarko Varajić je legendarni jugoslovenski košarkaš, koji je rođen u Nikšiću. Turistička organizacija Nikšić, je u saradnji sa MZ Ozrnići, i Savjetom za sport Nikšića, drugu godinu za redom na terenu u Ozrinićima organizovala memorijalni turnir u čast ovog proslavljenog velikana. Veliko interesovanje ekipa iz gotovo čitave Crne Gore primoralo je organizatore da ovogodišnja manifestacija bude dvodnevnog karaktera, pa je turnir svečano otvoren 26. avgusta, a zatvoren dodjelom nagrada najboljima 27.avgusta.

## Festival „Korzo“ septembar

Drugo izdanje festivala čiji je organizator i nosilac TO Nikšić organizovano je 1. i 2. septembra 2023. godine. Ovaj nesvakidašnji spoj umjetnosti i dobre zabave bio je podijeljen u dva segmenta. a ovogodišnje izdanje je bilo posvećeno pjesniku Draganu Raduloviću. Prvog dana festival je simbolično bio posvećen „Nikšićkom Korzou“ duž Njegoševe ulice gdje su označene institucije kod kojih su se nekada nikšićani sastajali i družili (SDK, Elektron, Samoizbor itd...) a na poziv TO Nikšić veliki broj sugrađana je izašao da prošeta Korzoom kako bi se svi zajedno prisjetili kako je to nekada izgledalo. Drugog dana, program se preselio u ulicu Josipa Sladea, organizovan je program za djecu, recitatorska sekcija (stihovi Dragana Radulovića) putem video bima prisutnima se obratio i njegov dugogodišnji prijatelj, pjesnik Ljubivoje Ršmović. Na kraju je upriličen zabavni program uz Ex Yu rock hitove, a festival je svojim nastupom zatvorio legendarni „Garavi Sokak“.

Festivalom „Korzo“ svečano i simbolično su otvoreni i septembarski dani kulture u Nikšiću.

## Septembarski dani kulture, septembar

U okviru ovogodišnjih septembarskih dana kulture u Nikšiću je organizovano rekordnih 96 događaja, različitog sadržaja, od kulturnog, sportskog, zabavnog do programa za dijecu. TO Nikšić je dala značajan doprinos realizaciji velikog boja tih događaja od kojih posebno potrebno izdvojiti: Festival Korzo, Nastup Doma Omladine u Nikšiću, Koncert Saše Kovačevića i Ivane Selakov na Trgu slobode, Ulična trka, Septembarski Jeep rely, Međunarodno takmičenje u padobranstvu na Aerodromu Kapino polje, Biciklizam za mlade, Svjetski dan turizma, Dani nauke,Dani evropske kulturne baštine, Jesenji sajam knjiga „Anderva book“, Izložba oldtimer automobila na Trgu slobode, Izložba pasa na Vučju, Čorbijada na Slanom jezeru, Bazar domaćih proizvoda na Trgu slobode itd..

## Nikšić Guitar festival, oktobar

TO Nikšić bila je jedan od partnera u organizaciji 18. po redu Nikšić Guitar festivala. Ovo izdanje okupilo je klasične gitariste iz Hrvatske, Rusije i Njemačke. Najveći novitet bilo je pokretanje novog programskog segmenta **Balkan Soul Festivala,** koji je okupio specijalne goste sa domaće i regionalne umjetničke scene, dugogodišnje prijatelje festivala, među kojima **su Vlatko Stefanovski, Damir Imamović, Al Dino, glumac Andrija Milošević** i drugi. Oni su svojim nastupima 6. oktobra u Nikšićkom pozorištu najavili novi festival, koji će u narednim godinama okupljati širu publiku koja je  prethodnih 18 godina rasla zajedno sa Nikšić Guitar Festivalom. Na taj način grad pod Trebjesom afirmisaće gitaru kao instrument u još širem kontekstu.

## „Cross Border Coworking Conference“ oktobar

IPC Tehnopolis i Nikšić bili su od 9. do 11. oktobra domaćini Međunarodne konferencije o turizmu koja je održana u Nikšićkom pozorištu. Bogat trodnevni program prilika za networking i razmjenu iskustava iz oblasti turizma. Panelisti na ovom događaju bili su predstavnici Opštine Nikšić, Ministarsta Ekonomskog razvoja i Turizma, Nacionalne turističke organizacije, ali i gosti iz USA, Velike Britanije i Australije. Ovom gogađaju prisustvovalo je preko 150 učesnika različitih dijelo svijeta. Realizaciju događaja podržali su : IRF Crne gore, Opština Nikšić, Turistička organizacija Nikšić, SWG, JU Nikšićko Pozotište i NTO.

## Festival kratkometražnog filma “Balkans Beyond Borders” oktobar

Festival kratkometražnog filma “Balkans Beyond Borders” je prosle godine po prvi put održan u Crnoj Gori, i to u Nikšiću, od 11. do 14. Oktobra. Uz takmičarski program koji se sastojao od 33 filma, filmski stvaraoci su nagrađeni “BBB Best Prize”, “First Entry” i “Audience” nagradama, kao i tri specijalna priznanja. Program projekcija uključuje sekciju “BBB Focus: Italija” sa kratkim filmovima kustosa Festivala kratkometražnog filma Villamare, sekciju “BBB Beyond” koja predstavlja međunarodni program, te sekciju “BBB & Co: Mladi kreativci – svježe ideje”, u saradnji sa Školom filma sa Univerziteta Aristotel iz Soluna.

Festival kratkometražnog filma “BBB” u Crnoj Gori sproveden je u saradnji sa organizacijom Balkans Beyond Borders iz Grčke i producentskom kućom “Protos Film” iz Crne Gore. Festival je podržan od strane Ministarstva kulture i medija, Ministarstva ekonomskog razvoja i turizma, Opštine Nikšić i Turističke organizacije Nikšić. “BBB Cine-Forum” se realizuje uz podršku Filmskog centra Crne Gore.

## Fort blues rock fest, novembar

Ovogodišnje izdanje Fort Blues-Rock Fest je organizovano u tri dijela: Prvo, Blues Rock Fest na terasi House pub-a na kome su nastupili: 22. Jul Kukavice (CG) 20:30h; Norman Beaker Trio (UK) 22h;23. Jul Rudolf (CG) 20:30h; Atomsko Sklonište (CRO) 22h;

Zatim Strip Vikend u ulici Josipa Sladea u saradnji sa Hercegnovskim Strip Festivalom 12. i 13. Avgusta ( druženje sa strip crtačima, izložbe, predavanja na temu stripa, koncerti, promocija HSF-a, berza stripa...).Na kraju 3. i 4. Novembar Blues Vikend u sali Zahumlja. Turistička organizacija Nikšić je i ove godine bila suorganizator festivala.

## Festival Glumca, novembar

Međunarodni festival glumca – Nikšić 2023, 19. po redu, održan je u Nikšićkom pozorištu od 6. do 11. novembra, a organizovan je pod sloganom "Tako je (ako vam se tako čini)". Festival je svečano otvorilia proslavljena glumica Ljiljana Blagojević, koja je bila i predsjednica žirija za dodjelu festivalskih nagrada. Nerposredno prije početka festivalskog programa uručena je i nagrada “Veljko Mandić” koja je pripala glumcu Vladanu Gajoviću, a uručio mu je naš proslavljeni glumac Ljubomir Bandović.

U takmičarskom program publika je imala priliku da uživa u kvalitetnim predstavama i velikim glumačkim i rediteljskim imenima sa ovih prostora. Tursitička organizacija Nikšić je bila i ove godine jedan od sponzora festival.

## “Novogodišnja čarolija u izlogu” decembar

Turistička organizacija Nikšić je povodom novogodišnjih praznika organizovala akciju za izbor najljepšeg novogodišnjeg izloga pod nazivom „Novogodišnja čarolija u izlogu“. Akcija je imala za cilj motivisati vlasnike poslovnih objekata da iskažu svoju maštu i kreativnost, kako bi doprinijeli prazničnom raspoloženju u našem gradu.

U ovoj akciji učešće je uzelo preko 60 takmičara. Dobitnici su nagrađeni plaketama i novčanim nagradama, dok su svim ostalim učesnicima uručene zahvalnice i „Suvenir Nikšića“

## Novogodišnji sajam lokalnih proizvoda, decembar

Manifestacija koja iz godine u godinu okuplja sve veći broj proizvođača tradicionalnih i autohtonih proizvoda, sa područja ne samo Nikšića, već i cijele Crne Gore, ali i zemalja regiona. Organizatori ovogodišnjeg sajma bili su Opština Nikšić, Turistička organizacija Nikšić, Ministarstvo poljoprivrede, šumarstva i vodoprivrede i Sportski centar Nikšić. Organizovan je u preriodu od 22. do 24. decembra, u hali Sportskog centra Nikšić. Grad partner na ovogodišnjem sajmu bila je Opština Plužine.

# INFORMATIVNO PROMOTIVNA DJELATNOST

Turistička organizacija Nikšić je u 2023. godini u okviru informativno promotivne djelatnosti sarađivala sa svim subjektima sa područja opštine u cilju bolje turističke valorizacije, promocije i razvoja kvalitetnije turističke ponude. Prikupljanje podataka i informacija o cjelokupnoj turističkoj ponudi jeste preduslov za blagovremenu i tačnu informisanost.

Turistička organizacija Nikšić pruža informacije svim zainteresovanim subjektima, bilo da se radi o informacijama o smještaju, cijenama, ishrani, saobraćaju, kulturnim dešavanjima, sportskim manifestacijama i dr.

Sve aktivnosti Turističke organizacije Nikšić su medijski propraćene kroz javna sredstva informisanja (elektronski i štampani mediji). Na taj način javnost je upoznata sa aktivnostima Turističke organizacije koje su usmjerene na promociju rada same organizacije kroz valorizaciju turističkih potencijala Opštine.

## Društvene mreže

Društvene mreže su jako bitan faktor u pogledu informisanja i promocije, pa smo u toku 2023. godine naporno radili na unaprjeđenju ovog vida komunikacije sa onima koji prate rad Turističke organizacije Nikšić. Od početka 2023.godine, radilo se na ovom polju, pa je za period od godinu dana broj pratilaca na našim stranicama rapidno porastao. Aktivnost na stranici je značajno veća, što rezultira većim interesovanjem javnosti o radu LTO i aktivnostima koje sprovodimo. Do značajnijeg unapređenja ovog oblika promocije Nikšića kao turističke destinacije, došlo je prije svega zahvaljujući saradnji koju smo uspjeli da ostvarimo sa poznatim influenserima, kao i eminentnim turističkim medijskim kućama, koje su vodeće u regionu kada je ova oblast u pitanju, pa su tako određeni video sdržaji o Nikšiću na društvenim mrežama u toku prošle godine imali i po nekoliko stotina hiljada pregleda.

## Video materijal

Smatrajući kvalitetan video zapis jednim od najboljih vidova promocije neke destinacije, u godini za nama smo ostvarili saradnju sa brojnim saradnicima koji su vodeći u ovoj oblasti kada je region u pitanju. Nastavljena je saradnja sa Balkan Trip televizijom koja je u Nikšiću u toku prošle godine snimila dvije turističke emisije Kulturista i Putovanja bez granica, a koje su osim na tom kanalu još emitovane i na EuroNews-u i RTS-u.Kultna emisij autora Dragiše Jestrotiće „Nikšić“ putovanja bez granica emitovana je u 3 epizode u toku 2023.godine, a u planu je i film koji će biti sublimacija kompletnog rada ovog autora o našem gradu. Produžena je i saradnja sa Media Lab producentskom kućom koja upravlja sa dva najgledanija kanala u Crnoj Gori, instagram stranicom Insta Montenegro i TV Kanal Wow Montenegro.

## IZRADA PROMOTIVNOG MATERIJALA

U toku 2023. godine Turistička organizacija Nikšić je vrlo aktivno i dinamično radila na izradi novog promotivnog materijala. Izdato je redizajnirano izdanje brošure „Nikšić City Navigator“ u tiražu od 1000 primjeraka, takođe u toku protekle godine urađena su dva potpuno nova izdanja brošura „ Nikšić – vodič kroz seoska domaćinstva“ za koju je urađena i mobilna aplikacija „Domaće iz Nikšića“.

## Sajmovi, promocije i prezentacije

Sajmovi predstavljaju jedan od naznačajnijih vidova promocije turističke destinacije. Radi se o smotrama koje okupljaju veliki broj turističkih poslenika iz gotovo svih krajeva svijeta, ali i veliki broj posjetilaca koji imaju priliku da na jedan neposredan i direktan način dobiju sve neophodne informacije o određenoj destinaciji.

Turistička organizacija Nikšić je svoje promotivne aktivnosti na sajmovima bazirala na region, pa smo tako u toku 2023. godine uzeli učešće na Međunarodnim sajmovima turizma u Beogradu, Kragujevcu, Novom Sadu i Ljubljani. A na Međunarodnom sajmu turizma u Banja Luci u martu prošle godine Opština Nikšić je bila grad partner. Sajam su svečano otvorili gradonačelnik Banja Luke gospodin Draško Stanivuković i potpresjednik Opštine Nikšić, gospodin Zoran Tomić. Kako je ovo prvi put da je naša opština partner na jednoj turističkoj smotri TO Nikšić je ovu priliku iskoristila da svoju promociju usresredi na gastronomsku ponudu, odnosno tradicionalnu crnogorsku kuhinju, svi posjetioci našeg štanda imali su priliku da probaju priganice, domaći med, domaći pršut i sve one specijalitete koji se tradicionalno vezuju za Nikšić i Crnu Goru, uz nezaobilazno Nikšićko Pivo. U saradnji sa gradom Banja Luka organizovano je i „Veče nikšićih i banjalučkih proizvoda“ na kojem smo osim same degustacije prisutnima prezentovali i načine pripreme naših tradicionalnih jela kao što su Kačamak i Cicvara.

Takođe, TO Nikšić je pružila podršku našim institucijama kulture: JU Nikšićko Pozorište, JU Zahumlje, JU Biblioteka Njegoš i JU Muzeji i Galerije, koje su prošle godine po prvi put nastupile na Sajmu knjiga u Beogradu. U toku trajanja sajma organizovana je i promocija „Ljetnje škole srpskog jezika za strance“ u sali Vasko Popa u sklopu Beogradskog sajma, na kojoj je prikazan i kratak film o samoj školi a čijoj je realizaciji TO Nikšić dala nemjerljiv doprinos.

Organizovali smo i veliko broj promo događaja, od kojih posebno izdvajamo promociju „Avanturistički park Slano“ na kojoj smo jednodnevnim događajem okupili veliki broj avanturista i ljubitelja aktivnosti na vodi, sa željom da prikažemo mogućnosti Slanog jezera kada je aktivni odmor u pitanju, a sve u saradnji sa Montagna travel. Sličan događaj je u julu mjesecu organizovan i na Krupačkom jezeru, uz pregršt dodatnog sadržaja, programa za djecu, i dobre zabave za odrasle, a pod sloganom „ Ajmo na Krupac“. Ispred zidina Starog Grada u Budvi, organizovali smo promo dan „Budi među prijateljima“. Događaj je organizovan 29.07. u jeku ljetnje turističke sezone, sa ciljem da gostima koji borave u Budvi prezentujemo ponudu iz zaleđa crnogorskog primorja sa posebnim akcentom na Nikšić.

Nikšić se u novembru prošle godine po prvi put predstavio i na promo događajima u Dubrovniku i Splitu koje je organizovala NTO. Poseban akcenat je bio na Ski centru Vučje, a sve sa željom da povratimo što veći broj gostiju sa ovog tržišta, jer su oni 80tih godina prošlog vijeka bili najznačajnije emitvno tržište kada je Vučje u pitanju. Trend povratka na Vučje je započet 2018. godine naročito kada je dubrovačko tržiše u pitanju, ovim prezentacijama smo dali značajan doprinos da se taj trend još dinamičnije nastavi.

Na svim spomenutim smotrama primjetno je veliko interesovanje posjetilaca za naš grad, uglavnom kao za jednu potpuno novu i nedovoljno istraženu destinaciju koja pruža mogućnosti za više oblika turizma. Delegacije Opštine Nikšić i TO Nikšić iskoristile su ove manifestacije za stvaranje novih kontakata, i ostvarivanje saradnji, pa je iz posjeta ovim sajmovima proistekao veliki broj protokola o saradnji, studjskih posjeta, i zajedničkih projekata sa mnohim LTO iz regiona.

## Turistička signalizacija

Smatrajući ovaj oblik informisanosti izuzetno značajnim, TO Nikšić je prošle godine nastavila sa obnavljanjem info tabli započetim 2022. godine. Osim toga postavljene su nove info table na Lukovu (Majdan) i na vidikovcu iznad Slanog jezera, na kojem smo uz podršku Ekološkog pokreta Ozon postavili i dvije panoramske klupe sa kojih se pruža pogled na Slano jezero, bilbord postavljen na vidikovcu iznad jezera sadrži mapu grada sa dvojezičnim opisom svih atraktivnih lokaliteta na teritoriji naše opštine, kao i QR kodove sa top 10 lokacija koje je neophodno obići u Nikšiću. TO Nikšić dala je preporuku za projekat NVO SIČ Tibor koji je postavio informativne table sa dvojezičnim opisom svih značajnijih ulica u centru grada, takođe kroz implementaciju istog projekta ispred prostorija TO Nikši postavljeni su smjerokazi koji vode do 10 najatraktivnijih lokacija, dok je TO Nikšić na istoj lokaciji postavila mapu grada, kako bi turisti koji dolaze u naše prostorije da prijave boravak dobili što više informacija o našem gradu, na što jednostavniji način.

#  PODRŠKA RAZVOJU RURALNOG TURIZMA

Kada govorimo o ruralnom turizmu, potrebno je prije svega istaći da se radi o najbrže rastućoj grani privrede u Evropi u proteklih 8 godina. Smatramo da nikšićka opština ima izuzetne potencijale za razvoj ove oblasti turizma, te je Turistička organizacija Nikšić u godini za nama stavila snažan akcenat na aktivnosti koje su usmjerene na razvoj, unapređenje i povećanje broja domaćinstava koje se bave ovom djelatnošću.

Kao što je poznato u uslovima izazvanim pandemijom virusa Covid 19 napravljen je zaokret u turističkom poslovanju na globalnom nivou, dakle izbjegava se masovni turizam i stavlja se akcenat na zaštitu čovjeka i njegovog zdravlja. Ruralni turizam u ovim uslovima predstavlja priliku da turistima ponudimo odmor daleko od grada, buke, gužve i užurbanog načina života, data im je mogućnost da uživaju u autentičnosti ponude, koja nudi novi nivo hedonizma. Oblik turizma koji je okrenut prirodi, ali i usko povezan sa tradicijom ,kulturom, gastronomijom, folklorom i domaćom radinošću.

U ruralnim sredinama turizam je pokretač razvoja, revitalizacije sela, integracije stanovništva, ali i faktor unapređenja životnog standarda, jer je sa njegovim razvojem pružaocima usluga omogućeno da prodaju svoje proizvode na kućnom pragu. Turizam je za ruralne zajednice oruđe zaštite i promocije prirodnog i autentičnog okruženja, tradicije i nasleđa.

Ruralni turizam, koji se u svojoj osnovi, prvenstveno bazira na prirodnim i kulturno-istorijskim/tradicionalnim vrijednostima, predstavlja jedan od oblika turizma čiji se razvoj nameće sam po sebi. Ovo prije svega zato što ruralni turizam pruža mogućnost za razvijanje turističkih proizvoda u širokom obimu, i sa prostornog i sa vremenskog aspekta.

Kada je riječ o aspektu prostora – razvoj ruralnog turizma dospinosi uravnoteženijem razvoju države, tj. u funkciji je smanjenja jaza u razvoju između Sjevera i Juga Crne Gore. Istovremeno, sa aspekta vremena - razvojem ponuda u ruralnom turizmu doprinosi se razvijanje „365“ turističke ponude. Sve navedeno predstavlja strateški cilj razvoja turizma Crne Gore, generalno posmatrano. Dakle, razvojem ruralnog turizma - stvara se mogućnosti za razvoj do sada ne samo turistički, već i uopšte, slabo ili manje razvijenih dijelova naše opštine

Aktivnosti Lokalna turistička organizacija su usmjerene na edukaciju već postojećih domaćinstava kako da prošire svoje djelatnosti u pružanju turističkih usluga u okviru domaćinstva i kreiraju dodatne aktivnosti shodno prostoru u kojem se nalaze, ali i edukacija ostalih seoskih domaćinstava o značaju ove djelatnosti i mogućnostima veće ekonomske dobiti koje turizam pruža.

Na osnovu javnog poziva Ministarstva ekonomskog razvoja i turizma, za finansiranje projekata u oblasti ruralnog turizma 2021/22, Turistička organizacija Nikšić konkurisala je sa projektom – Digitalizacija seoskih domaćinstava opštine Nikšić, u okviru mjere II – Razvoj inovativnih turističkih proizvoda u ruralnim područjima, koji je komisija pozitivno bodovala, i za čiju realizaciju su dobijena sredstva od navedenog ministarstva. Urađena je mobilna aplikacija „seoska domaćinstva“ koja posjetiocima omogućava da na brz i jednostavan način dođu do svih neophodnih informacija o sesokim domaćinstvima koja posluju na teritoriji naše opštine, takođe urađena je i nova dvojezična brošura „ Vodič za seoska domaćinstva“. U konferencijskoj Sali „IPC Tehnopolis“ 17. maja 2023. TO Nikšić organizovala je dgađaj na kojem su prezentovane aplikacija i brošura, u prisustvu predstavnika Opštine Nikšić, Ministarstva poljoprivrede ali i vlasnika Seoskih domaćinstava koja su zastupljena u brošuri i aplikaciji. Ovaj događaj iskoristili smo da razmijenimo mišljenja, i u obliku panel diskusije porazgovaramo o izazovima i problemima sa kojima se suočavaju ljudi koji se bave turizmom u ruralnim područjima, ali i o daljim planovima i koracima.

Da su ove aktivnosti Turističke organizacije Nikšić kada je ruralni turizam u pitanju dale rezultata, jasno pokazuje i podatak da je u januaru 2022. godine na teritoriji naše opštine poslovalo 6 seoskih domaćinstava, a danas ih imamo 13.

# PRAĆENJE TURISTIČKOG PROMETA, SARADNJA I RAD NA PROJEKTIMA

Praćenje turističkog prometa i izvještavanje o istom je zakonska obaveza svake Lokalne Turističke organizacije. Uz programske aktivnosti koje u toku godine sprovodi naša organizacija, jednako važne su i ove „nevidljive aktivnosti“ bez kojih sistem ne bi funkcionisao na ispravan način, a institucije koje se bave praćenjem trendova u turizmu, pa i privredi uopšte, ne bi imale pravu sliku stvarnosti. Naravno, uloga Turističke organizacije Nikšić je jako bitna, jer ista kroz svoju djelatnost povezuje brojne lokalne i državne institucije i promoviše sve turističke poslenike koji se u okviru naše Opštine nalaze u legalnim tokovima poslovanja.

## Monitoring broja gostiju

Monitoring broja gostiju vrši se svakog četvrtka, tako što se u direktnom kontaktu sa svim turističkim subjektima prikupljaju podaci o broju turista i na taj način se dolazi do broja gostiju u registrovanim ugostiteljskim objektima za smještaj turista. Istovremeno, vrši se uporedni prikaz turističkog prometa sa istim periodom prethodnih godina. Dostavljanje podataka u različitoj periodici Nacionalnoj turističkoj organizaciji, Ministarstvu održivog razvoja i turizma, Opštini Nikšić i Upravi za statistiku je redovna aktivnost koja se radi po istom principu u svim gradovima Crne Gore, a koja ima veliki značaj za donosioce odluka od čijeg djelovanja zavisi uspješnost turističke sezone u Crnoj Gori.

U sledećoj tabeli prikazani su uporedni podaci broja noćenja i broja dolazaka za 2022. i 2023. godinu.

| **Dolasci i noćenja turista u Nikšiću, 2022-2023. godina**  |
| --- |
|  | **2022** |  | **2023** |  |
| **Mjesec** | **Dolasci** | **Noćenja** | **Dolasci** | **Noćenja** | **Index dolasci** | **Index noćenja** |
| januar | 421 | 1187 |  | 434 | 1198 | 103,08 | 100,92 |
| februar | 479 | 1124 |  | 612 | 1788 | 127,76 | 159,07 |
| mart | 400 | 819 |  | 572 | 1503 | 143,00 | 183,52 |
| april | 638 | 1122 |  | 1005 | 2099 | 157,52 | 187,07 |
| maj | 988 | 1659 |  | 1802 | 3264 | 182,38 | 196,74 |
| jun | 1616 | 3449 |  | 1998 | 3977 | 123,64 | 115,30 |
| jul | 1753 | 4669 |  | 2311 | 5179 | 131,81 | 110,93 |
| avgust | 2004 | 3572 |  | 3026 | 5097 | 150,99 | 142,69 |
| septembar | 1571 | 3410 |  | 1936 | 3088 | 123,23 | 90,56 |
| oktobar | 927 | 2025 |  | 1341 | 2228 | 144,66 | 110,02 |
| novembar | 800 | 1994 |  | 859 | 1943 | 107,37 | 97,44 |
| decembar | 482 | 1237 |  | 579 | 949 | 120,12 | 76,72 |
| **Ukupno** | **12079** | **26267** |  | **16475** | **32313** | **136,39** | **123,02** |

## Saradnja

Кada je riječ o saradnji Turistička organizacija Nikšić je intezivno radila, prije svega, na saradnji sa svim pravnim i fizičkim licima koji za predmet poslovanja imaju turističku, ugostiteljsku ili njoj komplementarnu djelatnost, u cilju dogovaranja, utvrđivanja i sprovođenja politike razvoja turizma i poboljšanja uslova boravka turista na teritoriji naše opštine. Кontinuirano smo sarađivati sa hotelima koji posluju u užem jezgru grada ( hotel „Onogošt“, hoteli „Jugoslavija“ i „Trebjesa“, hotel „Atrijum“, „Trim Centar Nikšić“), ali i sa hotelima koji se nalaze na široj teritoriji naše opštine ( hotel „Vukov Most“, „My Hotel“, hotel „Vučje“, Royal garden), kao i sa pružaocima usluga privatnog smještaja i seoskim domaćinstvima, kako bi u koordinaciji sa njima na što bolji način turistima prezentovali smještajne kapacitetime kojima Nikšić raspolaže.

Organizovali smo studijske i promotivne posjete seoskim domaćinstvima, i na adekvatan način im pomogli da se kvalitetno prezentuju na tržištu čitavog regiona. Takođe, intezivno smo radili na saradnji sa Nacionalnom turističkom organizacijom, resornim Ministarstvom ali i sa opštinom Nikšić, od koje dobijamo nesebičnu podršku u našim naporima da Nikšić pozicioniramo na ono mjesto koje mu i pripada.

Za uspješan rad Lokalne turističke organizacije neophodna je saradnja sa svim javnim institucijama iz naše opštine, naročito institucijama sporta, kulture, nauke, obrazovanja i sl., jer one predstavljaju vezivno tkivo bez kojeg turistička privreda ne može. Insistirali smo na saradnji sa svim nevladinim organizacijama u opštini koje u svom programu ili cilju osnivanja imaju unapređenje turizma u gradu ili sa turizmom povezanih djelatnosti, kao i sa svim fizičkim licima koja svojim idejama i predlozima mogu doprinijeti kreiranju bogatije turističke ponude u Nikšiću.

Od izuzetnog nam je značaja i saradnja sa svim Lokalnim turističkim organizacijama na teritoriji Crne Gore, u cilju razvoja i promocije destinacije, kako bi objedinili proizvode i zajednički ih ponudili na domaćem i međunarodnom tržištu, ali i sa LTO iz regiona . Turistička organizacija Nikšić je u toku 2023 nastavila saradnju sa TO Trebinje i TO Herceg Novi sa kojima je godinu dana ranije potpisan protokol o saradnji. Po prvi put Nikšić se nalazi rame uz rame sa opštnama koje spadaju u A grupu turističkih destinacija. Prepoznavši naš rad kolege iz TO Herceg Novi i TO Trebinje inicirale su potpisivanje ovog protokola o saradnji koji podrazumjeva zajdničke nastupe na sajmovima i prezentacijama, studijske posjete ovim gradovima, susrete turističkih privrednika, kontinuiran rad na formiranju zajedničkog turističkog proizvoda, a kao plod ove saradnje uspjeli smo da u Nikšić vratimo “Karavan mimoze” manifestaciju koja je poslednji put organizovana u našem gradu 2002. Ostvarena je i značajna saradnja sa TO Budva, koja se ogleda u organizaiji promo događaja “Budi među prijateljima” kao i partnerstvu TO Budva, Opštine Nikšić i TO Nikšić u realiaciji “Ljetnje čkole srpskog jezika za srance”. Takođe TO Nikšić je u toku 2023 godine potpisala memorandum o saradnji sa TO Istočno Sarajevo i TO Banja Luka.

Turistička organizacija Nikšić je uspjela da ostvari i značajnu saradnju sa gotovo svim medijima iz čitave Crne Gore, ali i velikim brojem medija iz regiona. Naše aktivnosti smo promovisali putem elektronskih i štampanih medija, kao i portala RTV Nikšić, Onogošt.me, Mladi Nikšića, portal Vijesti, RTCG, Media Biro. Gostovanjima u studijima nacionalih i lokalnih televizija pravovremeno smo upoznavali građane sa programima i manifestacijama koje smo realizovali. Na taj način smo doprinijeli boljoj obaviještenosti sugrađana, većoj posjeti i edukaciji o potencijalima i mogućnostima za ostvarivanje ekonomskih efekata kroz pružanje različitih usluga. TO Nikšić je ostvarila saradnju sa nekoliko značajnih medijskih kuća iz regiona, pa su tako emisije „Кulturista“ i „Putovanja bez granica“ koje su snimljene u Nikšiću, emitovane u toku 2023. godine na TV Balkan Trip i RTS – u .

## Rad na projektima

TO Nikšić je parter Eparhiji Budimljansko-nikšićkoj na IPA projektu “Istorijsko- rekonstrukcijski događaj i turizam na otvorenom“, radi se o prekograničnoj saradnji sa TO Priboj sa kojom smo potpisali i protokol o saradnji. Takođe TO NIkšić je partner na IPA projektu čiji je nosilac Opština Nikšić a u saradnji sa TO Novi Pazar, čija je implementacija počela u toku 2023. godine a kroz koji će TO Nikšić dobiti svoj info punkt u centru grada. U ovaj projekat su uključene po četiri opštine iz Crne Gore i Srbije, pored Nikšića i Novog Pazara, u implementaciju projekta uključene su i opštine: Šavnik, Žabljak, Pljevlja, Sjenica, Prijepolje i Nova Varoš. U toku prošle godine realizovali smo i projekat „People to People“ od strane SWG-ea, a sredstva odobrena kroz taj projekat utrošena su na organizaciju „Septembarskog sajma domaćih proizvoda“.

# FINANSIJSKI IZVJEŠTAJ TURISTIČKE ORGANIZACIJE NIKŠIĆ ZA 2023. GODINU

Analiza finansija TO Nikšić u prethodnih godinu dana sadrži samo značajnije prihode i rashode proizašle iz rada Turističke organizacije Nikšić. Turistička organizacija Nikšić nastavlja sa odgovornim i efikasnim upravljanjem finansijskih sredstava u 2023-oj godini, kao što je to bio slučaj i u prethodnim godinama.

##

## Prihodi

U sljedećoj tabeli prikazani su prihodi za 2023. godinu:

|  |  |  |  |
| --- | --- | --- | --- |
| RBR | Prihodi | 2023. godina (u €) | Učešće (u %) |
| 1 | Prihodi od budžeta opštine | 145.776,42 | 53,4 |
| 2 | Članski doprinos | 79.402,63 | 29,1 |
| 3 | Projekti  | 2.500,00 | 0,9 |
| 4 | Boravišna taksa | 17.611,27 | 6,4 |
| 5 | Ostali prihodi | 27.827,59 | 10,2 |
|  | **Ukupno** | **273.117,91** | **100,0** |
|  |  |  |  |

Turistička organizacija Nikšić ima status pravnog lica, sa pravima i obavezama utvrđenim Zakonom, Odlukom i Statutom. Djelatnost Turističke organizacije je vršenje poslova od javnog interesa u oblasti turizma, bez ostvarivanja neposredne dobiti.

LTO ostvaruje sljedeće prihode: 80% od ukupne naplate boravišne takse, 60% od ukupne naplate članskog doprinosa, sredstava iz budžeta Opštine, projekata, sponzorstava, kredita i drugih izvora u skladu sa Zakonom.

Prihodi Turističke organizacije Nikšić ostvareni u 2023. godini su veći za 64,0% (uzimajući u obzir transfer iz budžeta za decembar 2022.godine) u odnosu na 2022. godinu kada su isti iznosili 174.867,34 eura.

Ukupan prihod ostvaren u 2023. godini, kao i sredstva prenesena iz 2022. godine data su sljedećoj tabeli:

|  |  |  |  |
| --- | --- | --- | --- |
| RBR | Raspoloživa sredstva | 2023. godina (u €) | Učešće (u %) |
| 1 | Prihodi | 273.117,91 | 95,3 |
| 2 | Žiro račun, 31.12.2022. godine | 13.477,46 | 4,7 |
|  | **Ukupno** | **286.595,37** | **100,0** |
|  |  |  |  |

##

## Prihodi od budžeta Opštine

Prihodi od budžeta Opštine su povećani sa 70.000 eura za 2022 prvenstveno na 110.000,00 a u oktobru 2023. godine rebalansom budžeta opštine na 130.000 eura za 2023-u godinu.

Opština Nikšić je obezbijedila dodatnih 9.943,09 za realizaciju manifestacija i sajmova od posebnog značaja za razvoj turizma u Nikšiću.

Takođe u ukupne prihode iz budžeta opštine Nikšić je i transfer za decembar 2022.godine koji je isplaćen u januaru 2023. godine.

## Članski doprinos i boravišna taksa

U sljedećoj tabeli prikazani su prihodi ostvareni po osnovu boravišne takse i članskog doprinosa u posljednjih pet godina:

|  |  |  |  |
| --- | --- | --- | --- |
| Godina | Boravišna taksa (u €) | Članski doprinos (u €) | Ukupno (u €) |
| 2019 | 8.570,59 | 59.482,07 | 68.052,66 |
| 2020 | 3.548,46 | 60.693,12 | 64.241,58 |
| 2021 | 17.237,65 | 58.524,11 | 75.761,76 |
| 2022 | 26.268,84 | 74.585,87 | 100.854,71 |
| 2023 | 17.611,27 | 79.402,63 | 97.013,90 |

Iz prikazane tabele jasno se vidi kretanje prihoda od boravišnih taksi i članskog doprinosa, te i ukupni prihod LTO ostvaren po osnovu ove dvije stavke. Prihodi po osnovu članskog doprinosa su značajno veći, ako uzmemo u obzir da u 2023-oj godini naplata zaostalih potraživanja obuhvata mnogo manji dio u strukturi ove stavke. Međutim inflatorni faktor, koji utiče na ovu stavku uzimajući u obzir način obračuna u 2023. godini značajno je uticao na konačni prihod po ovom osnovu.

Analizom finansijskih izvještaja preduzeća koja smo, na osnovu djelatnosti kojom se bave, mogli zadužiti po pitanju članskog doprinosa utvrđeno je da od otprilike 500 preduzeća, 40% njih prikazuje negativan poslovni rezultat, te ih stoga ne možemo ni zadužiti. Takođe, primjećene su brojne manipulacije u finansijskom izvještavanju, pa čak i takve da kompanije sa preko 4 miliona eura prihoda, prijavljuju dobit od 30.000 eura, gotovo istu kao neka preduzeća sa 10 puta manjim prihodima. Članski doprinos se dodatno smanjuje za 50%, jer Nikšić spada u turistička mjesta B kategorije.

Uzimajući sve nesavršenosti dopune Zakona o turističkim organizacijama usvojene krajem 2019. godine, mišljenja smo da se nijesu ukinule biznis barijere, već pružila veća fleksibilnost onima koji ne vode knjigovodstvo na ispravan način i prijavljuju iz godine u godinu negativno poslovanje.

U sljedećoj tabeli biće prikazane kompanije koje su platile najveći članski doprinos Turističkoj organizaciji Nikšić u 2023. godini (zaduženje se odnosi na 2022. godinu):

|  |  |  |
| --- | --- | --- |
| RBR | Naziv firme | Iznos članskog doprinosa (u eurima) |
| 1. |  Addiko AD Podgorica  | 3.600,00 |
| 2. |  Prva banka Crne Gore AD | 3.600,00 |
| 3. |  Erste Banka AD | 3.600,00 |
| 4. |  Hard discount Laković DOO | 3.600,00 |
| 5. |  Hipotekarna Banka AD PODGORICA | 3.600,00 |
| 6. |  Industrija piva i sokova Trebjesa | 3.600,00 |
| 7. |  NLB Montenegrobanka AD Podgorica | 3.600,00 |
| 8. |  Zavod za udžbenike i nastavna sredstva | 3.200,00 |
| 9. |  Jugopetrol AD Podgorica | 3.200,00 |
| 10. |  Lovćen Osiguranje AD | 2.800,00 |

## Projekti

Po osnovu projekata Turistička organizacija Nikšić je iz međunarodnih i državnih fondova u ovoj godini prihodovala 2.500,00 eura.

Od pomenutih srestava finansiran je „Septembarski Bazar“.

## Donacije i ostali prihodi

U 2023. godini za obezbijeđivanje što kvalitetnijeg programa pojedinih manifestacija kao i poboljšanja turističke ponude u Nikšiću, Turistička organizacija Nikšić je sklopila saradnju sa više pravnih lica koji su prepoznali značaj istih i obezbijedila kroz sporazume materijalnu podršku za realizaciju u ukupnom iznosu od 17.240,00 eura.

## Rashodi

U sljedećoj tabeli prikazani su rashodi za 2023. godinu:

|  |  |  |  |  |
| --- | --- | --- | --- | --- |
| RBR | Rashodi | 2023. godina (u €) | Indeks (2023/2022) | Učešće (u %) |
| 1 | Električna energija | 1.315,14 | 73.7 | 0,5 |
| 2 | Telefon i internet | 758,21 | 117.2 | 0,3 |
| 3 | Voda i komunalne usluge | 197,92 | 103.1 | 0,1 |
| 4 | Bankarske provizije | 838,97 | 156.1 | 0,3 |
| 5 | Održavanje i nabavka opreme | 1.855,15 | 463.7 | 0,7 |
| 6 | Kancelarijski materijal | 419,47 | 102.7 | 0,2 |
| 7 | Higijena i rashodi bifea | 1.191,68 | 114.4 | 0,4 |
| 8 | Inventar | 299,05 | 4.7 | 0,1 |
| 9 | Gorivo | 1.649,22 | 154.1 | 0,6 |
| 10 | Usluge prevoza | 4.558,60 | 165.5 | 1,7 |
| 11 | Ostalo | 2.353,21 | 175.5 | 0,9 |
| 12 | Reprezentacija | 4.294,34 | 190.3 | 1,7 |
| 13 | **Tekući troškovi (1-10)** | **19.730,96** | **110.2** | **7,5** |
| 14 | Sajmovi | 14.119,47 | 1552.9 | 5.4 |
| 15 | Edukacija | 133,10 | 190.1 | 0.1 |
| 16 | Medijske i promotivne aktivnosti | 5.562,58 | 59.7 | 1.9 |
| 17 | Izrada propagandnog materijala | 11.844,94 | 60.2 | 4.5 |
| 18 | Manifestacije | 76.979,69 | 97.6 | 29.0 |
| 19 | **Programske aktivnosti (12-16)** | **108.137,58** | **100.7** | **40,8** |
| 20 | Troškovi neto zarada | 91.184,14 | 111.5 | 34.4 |
| 21 | Troškovi poreza na zarade | 1.727,02 | 78.9 | 0.6 |
| 22 | Troškovi doprinosa na teret zaposlenih | 17.043,34 | 110.6 | 6.4 |
| 23 | Troškovi doprinosa na teret poslodavca | 6.863,19 | 111.4 | 2.6 |
| 24 | Troškovi osguranja zaposlenih | 218,00 | 126.7 | 0.1 |
| 25 | Prirez | 369,35 | 129.8 | 0.2 |
| 26 | **Troškovi zarada, poreza i doprinosa (20-25)** | **117.405,04** | **110.8** | **44.4** |
| 27 | **Troškovi po ugovorima** | **10.726,25** | **90.5** | **4.0** |
| 28 | **Ostala lična primanja** | **7.624,00** | **151.7** | **2.9** |
| 29 | **Troškovi službenih putovanja** | **1.181,47** | **16.0** | **0.4** |
|  | **Ukupno (13+19+26+27+28+29)** | **265.307,30** | **103.6** | **100.0** |

U 2023. godini najveći dio rashoda se odnosio na zarade zaoposlenih. Iznos koji je isplaćen po osnovu zarada zaposlenima (Bruto II) je 116.817,69 eura.

Uz racionalno raspolaganje sredstvima redovno su isplaćivane zarade zaposlenima, porezi i doprinosi, računi za vodu i električnu energiju, telefon, internet i komunalne naknade. Posjete sajmovima i izrada promotivnog materijala realizovani su selektivno, u skladu sa prioritetima, uzimajući u obzir raspoloživa sredstva i aktuelnu situaciju.

Za 2023. godinu u cilju realizacije opširnijeg programa rada Turističke organizacije Nikšić izvršeno je pet zaposlenja po osnovu ugovora o radu na neodređeno i to na mjestima: Menadžer za realizaciju programskih aktivnosti, Saradnik za rad na projektima i NVO, Saradnik za promotivne aktivnosti, Saradnik za realizaciju lokalnih manifestacija i Saradnik za administrativne i tehničke poslove.

U sljedećoj tabeli prikazani su rashodi za 2023. godinu, kao i sredstva na računu Turističke organizacije Nikšić na kraju godine:

|  |  |  |  |
| --- | --- | --- | --- |
| RBR | Utrošena sredstva i stanje žr | 2023. godina (u €) | Učešće (u %) |
| 1 | Rashodi | 252.328,51 | 88,2 |
| 2 | Rashodi nastali u 2022.godini | 8.028,10 | 2,8 |
| 3 | Žiro račun, 31.12.2023. godine | 26.113,37 | 9,0 |
| 4 | Pretplate | 5,21 | 0,0 |
|  | **Ukupno** | **286.595,37** | **100,00** |

U sljedećoj tabeli prikazani su odloženi rashodi:

|  |  |  |
| --- | --- | --- |
| RBR | Odloženi rashodi | 2023. godina (u €) |
| 1 | Električna energija 12/2023 | 208,07 |
| 2 | Voda i komunalne usluge 12/2023 | 10,80 |
| 3 | Telefon i internet 12/2023 | 61,48 |
| 4 | Medijske i promo.usluge  | 1.897,55 |
| 5 | Izrada propagandnog materijala | 7.233,81 |
| 6 | Usluge prevoza | 1.844,90 |
| 7 | Kancelarijski materijal  | 27,00 |
| 8 | Smjestaj i reprezentacija | 1.548,40 |
| 9 | Porez  | 23,46 |
| 10 | Prirez | 3,05 |
|  | **Ukupno** | **12.858,52** |

Pod rashodima koji su prikazani u ovom dijelu podrazumijevaju se računi nastali u 2022. i 2023. godini.

##

## Poslovni rezultat

Kao što je već i pomenuto, Turistička organizacija Nikšić racionalno upravlja raspoloživim sredstvima, što je i prikazano ovim dokumentom.

U 2023. godini Turistička organizacija je imala marginalno veće ukupne troškove nego u 2022. godini jer je uvećani prihod po skoro svim osnovama omogućio da zadržimo dinamiku realizacije kao i kvantitaitvno i kvalitativno unapređenje programa rada Turističke organizacije Nikšić.

Treba napomenuti da je inflatorni faktor, kao što je uticao na pojedine stavke prihoda, uticao i na rast troškova tokom 2023. godine što je u velikoj mjeri doprinijelo dugu koji je nastao. Rebalansom budžeta Opštine Nikšić kojim su obezbijeđena dodatna sredstva Turističkoj organizaciji omogućeno je djelimično saniranje ove stavke.

Ostavljena je određena rezerva za izmirivanje osnovnih operativnih troškova i preostalog duga prema dobavljačima u prvom kvartalu 2024. godine gdje je prihod od boravisne takse i članskog doprinosa znatno niži u odnosu na ostatak godine.

Ujedno, u saradnji sa lokalnom samoupravom i planiranim prihodima od budžeta Opštine, možemo u djelo sprovesti i veće projekte koji bi mogli pozitivno uticati na sami izgled grada. Turizma nema bez investicija, a kvalitetna infrastruktura je osnov od kojeg se mora početi.